Muhammad Qamar Ibrahim

Muhammad Qamar Ibrahim (s. 14. tammikuuta 1968 Karachi) on pakistanilainen entinen maahockeypelaaja ja olympiamitalisti. Hän edusti seuratasolla karachilaista PIAa. Ibrahim on toiminut peliuransa jälkeen Pakistanin nuorten maajoukkueen valmentajana.

Ibrahim osallistui olympialaisiin kahdesti, vuosina 1988 ja 1992. Pakistan sijoittui Soulin kisoissa 1988 viidenneksi, ja Ibrahim teki pelaamissaan seitsemässä ottelussa kaksi maalia. Hän teki vuonna 1992 Barcelonassa maalin pronssiottelussa, jossa Pakistan kaatoi Alankomaat maalein 4–3.

 Lähteet 

Luokka:Pakistanilaiset maahockeypelaajat Luokka:Pakistanilaiset olympiamitalistit Luokka:Vuonna 1968 syntyneet Luokka:Elävät henkilöt